text: [{"text_idx": "#000000", "text": "Palasyo dili mobabag sa pagdangop sa motorcycle rider sa..."}, {"text_idx": "#000001", "text": "Walay plano ang Malacan\u0303ang nga babagan o supakon ang plano sa motocycle riders nga ilang dad-on sa sa Korte Suprema ang pagsupak sa bag-ong balaod nga nag-obligar kanila nga magbutang ug mas daku nga plaka sa ilang mga motorsiklo."}, {"text_idx": "#000002", "text": "Matud ni Presidential Spokesman Salvador Panelo nga katungod sa bisan unsang grupo nga modangop sa Labaw nga Hukuman sa pagsupak sa usa ka isyu."}, {"text_idx": "#000003", "text": "Matud ni Panelo nga kung nagtuo ang motorcycle riders nga nakalapas sa Konstitusyon ang bag-ong balaod, gawasnon sila nga idangop sa Korte Suprema ang ilang pagsupak ug pagkuwestiyon sa maong balaod."}, {"text_idx": "#000004", "text": "\u201cIf they feel that it\u2019s so unconstitutional they can always raise that before the courts,\u201d matud ni Panelo."}, {"text_idx": "#000005", "text": "Gipaniguro sa kalihim nga walay dapigan ang maong balaod bisan pa ang mga anak ni Presidente Duterte."}]